সদৌ অসম আদিবাসী ছাত্ৰ সন্থা (আছা) নগাঁও জিলা সমিতিৰ উদ্যোগত কেন্দ্ৰীয় সমিতিৰ যুটীয়া সম্পাদক পুৰন গন্জ্ঞুৰ নেতৃত্বত চামগুৰি সমষ্টিৰ অন্তৰ্গত ৰঙাগৰা চাৰি আলিৰ ৩৭ নং ৰাষ্ট্ৰীয় ঘাইপথ অৱৰোধ কৰি অসম চৰকাৰৰ উদ্যোগ মন্ত্রী চন্দ্ৰমোহন পাটোৱাৰীৰ প্ৰতিমূৰ্তি দাহ কৰি উত্তাল প্ৰতিবাদ সাব্যস্ত কৰে।
উল্লেখযোগ্য যে অসম চৰকাৰৰ উদ্যোগ মন্ত্রী চন্দ্ৰমোহন পাটোৱাৰীয়ে আদিবাসী চাহ শ্ৰমিকৰ দৈনিক মজুৰি ৩৫০ টকা বৃদ্ধিৰ দাবীত আন্দোলন কৰা সংগঠন সমূহৰ ওপৰত কৰা এক বিতৰ্কিত মন্তব্য আৰু শ্ৰমিকৰ মজুৰি ৩৫০ টকা বৃদ্ধি কৰাটো অসম্ভৱ বুলি কোৱা মন্তব্যৰ প্ৰতিবাদত আছাৰ নগাঁও জিলা সমিতিয়ে আজিৰ প্ৰতিবাদী কাৰ্যসূচী গ্ৰহণ কৰে।
আজিৰ প্ৰতিবাদী কাৰ্যসূচীত প্ৰতিবাদকাৰী সকলে চাহ শ্ৰমিকৰ দৈনিক মজুৰি ৩৫০ টকা বৃদ্ধি কৰা, বাগিচা এলেকাত এম ই, হাই স্কুল স্থাপন কৰাৰ দাবী জনাই পৰিৱৰ্তনকামী চৰকাৰখনক।
তাৰোপৰি দাবী পূৰণ নহ'লে গোটেই অসমতে জংগী আন্দোলন গঢ়ি তোলাৰ হুংকাৰ প্ৰদান কৰাৰ লগতে আগন্তুক নিৰ্বাচনত বিজেপি কৰ্মী সকলক বাগিচাত প্ৰৱেশ নিষেধ কৰা হ'ব বুলিও প্ৰতিবাদকাৰী সকলে হুংকাৰ প্ৰদান কৰে।
আজি প্ৰতিবাদস্থলীত প্ৰতিবাদকাৰী সকলে 'চন্দ্ৰমোহন পাটোৱাৰী মুৰ্দাবাদ, বিজেপি চৰকাৰ মুৰ্দাবাদ, বিজেপি চৰকাৰ মিছা প্ৰতিশ্ৰুতি দিয়া বন্ধ কৰক, চাহ শ্ৰমিকৰ দৈনিক মজুৰি ৩৫০ টকালৈ বৃদ্ধি কৰক, আছা জিন্দাবাদ, প্ৰদীপ নাগ জিন্দাবাদ' আদি শ্ল'গানেৰে প্ৰতিবাদ সাব্যস্ত কৰে।
উক্ত প্ৰতিবাদত আজি সদৌ অসম আদিবাসী ছাত্র সন্থা (আছা) কেন্দ্ৰীয় সমিতিৰ যুটীয়া সম্পাদক পুৰন গন্জ্ঞু, নগাঁও জিলা সমিতিৰ ভাৰপ্ৰাপ্ত সভাপতি শ্ৰীথানেশ্বৰ গড়, সহসম্পাদক জেমছ ভেংৰা, শিক্ষা সম্পাদক বিন্দেশ্বৰ গন্জ্ঞু আৰু ৰঙাগড়া আঞ্চলিক সমিতিৰ সদস্য তথা আছাৰ বিষয়ববীয়াৰ লগতে শতাধিক শ্ৰমিক উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
